අගනුවර නිකම් රස්තියාදුවේ සිටින්නට නොහැකිය. මුහුදෙන් එන කරදිය මුසු සුළඟ පමණක් නොමිලේ ලැබෙන මෙහි දෙපසින් සිටගෙන ජීවත්වීමට නම් මුදල් අවශ්‍යය. ඒ සඳහා ඕනෑ තරම් ක්‍රම ගෙන්දගම් පොළොවේ තිබේ. හොඳින් නරකින් මේ දෙකෙන්ම මුදල් හම්බ කළ හැක.  සිවා නරකට යොමු නොවී දහදිය මහන්සියෙන් හරි හම්බ කළේය. රැකියා ගණනාවක්ම කළේය. අන්තිමේදී මුට්ට කරගසන නාටාමි වැඩේ ඔහුට උරුම විය. දවසට 1500 ක් 2000 හොයාගන්න පුළුවන්. උදේ 7.30 ට විතර වැඩ පටන් ගන්නව. හැන්දෑවෙ ඉවරවෙන වෙලාවක් නැහැ. වැඩ තියෙනකම් කරනව. ගත වී ගිය කාලය අතරතුරදී ඔහු විවාහ විය. බිරිඳ හා දරු දෙදෙනා සමග තොටළඟ ප්‍රදේශයේ පදිංචිව සිටී. මේ රස්සාව වැඩිකල් කරන්න බැහැ වයස ගෙවෙන කොට ශරීරයත් ගෙවෙනව. මැෂින් වගේ තමයි බර උස්සගන්න බැරි වෙනව. පඩි නගින්න අමාරු වෙනව. ඒ ලෙඩදුක් වැඩිවෙනව. ඒ නිසා පුළුවන් කාලෙදි වැඩියෙන් හම්බකර ගන්න ඕන. ඉතිරියක් නම් නැහැ. හම්බකර ගෙන කාල ඇඳල දරුවොන්ට උගන්න ගෙන ජීවත් වෙනව.
බිරිද හා දරු දෙදෙනා සමග ඔහු පදිංචිව සිටින්නේ කොහෙද ?
තොටළඟ ප්‍රදේශයේ